Kállai Katalin

*Ott*

azon a távoli vad vidéken

a kozmoszok találkozásánál

Godot létezése

– a nincs –

bebizonyosodott

mert annál semmi

nem kézzelfoghatóbb

a kérdés hogy hány Godot-ra várunk

megsokszorozzuk-e a lét elemeit

azon a távoli vidéken

a gyerekek labdája elfogyott

a legeslegutolsót

a kutya szájából húzták ki

ott... Godot az úr

megannyi százhúsz

és ezer éves Godot fölött

mi viszont megeszünk másokat

pedig szerettek

itt

vagy

ott

éltek velünk